Kristín Eysteinsdóttir Borgarleikhússtjóri sækir um stöðu Þjóðleikhússtjóra . „ Ég hef á undanförnum vikum fengið mikla hvatningu til að sækja um starfið og þar sem samningur minn sem Borgarleikhússtjóri rennur út í júlí 2021 þá met ég það sem svo að nú sé rétti tíminn til að taka þetta skref . “ „ Ég hef á undanförnum vikum fengið mikla hvatningu til að sækja um starfið . “ Þetta segir Kristín Eysteinsdóttir Borgarleikhússtjóri í tölvupósti sem hún hefur sent starfsmönnnum leikhússins , en í því greinir hún frá því að hún hafi sótt um stöðu Þjóðleikhússtjóra . „ Það verða án efa margir hæfir umsækjendur sem sækja um og ákvörðun varðandi ráðningu verður væntanlega ekki tekin fyrr en á haustmánuðum . Það breytist því ekkert , ég verð að sjálfsögðu ennþá hér og við höldum okkar striki inn í nýtt og spennandi leikár , “ segir Kristín ennfremur , en Magnús Geir Þórðarson útvarpsstjóri , Kolbrún Halldórsdóttir leikstjóri og Ari Matthíasson , núverandi Þjóðleikhússtjóri , eru einnig á meðal umsækjenda um starfið . Krístin hefur gegnt stöðu Borgarleikhússtjóra frá árinu 2014 , en hún tók við starfinu af Magnúsi Geir , þegar hann söðlaði um og tók við starfi útvarpsstjóra .